Aleksandrs Motiļevs

Aleksandrs Motiļevs (; dzimis  Sverdlovskā) ir Krievijas starptautiskais lielmeistars šahā (2000), kas kopš 2023. gada jūnija pārstāv Rumāniju.Transfers in 2023

 Biogrāfija 
Šahu iemācījies spēlēt četru gadu vecumā. Bijis Krievijas junioru čempions šahā U16 un U18 vecuma grupās. 2001. gadā Elistā uzvarējis Krievijas šaha čempionāta finālā. Tajā pašā gadā piedalījies Pasaules šaha čempionātā pēc izslēgšanas sistēmas, kurā 3. kārtā zaudējis Aleksejam Širovam.2001-02 FIDE Knockout Matches 2003. gadā Bastiā uzvarējis starptautiskajā šaha turnīrā Corsican Open, apsteidzot Lūku van Veli, Krišnanu Sasikiranu un Sergeju Tivjakovu. 2004. gadā otro reizi piedalījies Pasaules šaha čempionātā pēc izslēgšanas sistēmas, taču šoreiz izstājies pēc zaudējuma 1. kārtā. 2005. gadā dalījis pirmo vietu Maskavas starptautiskajā šaha turnīrā Aeroflot Open. 2009. gadā uzvarējis Pojkovskas starptautiskajā šaha turnīrā. 2014. gadā Erevānā uzvarējis Eiropas individuālajā šaha čempionātā. 2019. gada augustā Iževskā dalījis 5.-8. vietu Krievijas vīriešu šaha čempionāta superfinālā. 2021. gada oktobrī Ufā dalījis 5.-9. vietu Krievijas šaha čempionāta superfinālā.Суперфинал чемпионата России. Уфа 2022. gada maijā Ādažos kļuvis par Fēliksa Circeņa piemiņas turnīra uzvarētāju.

Pārstāvējis Krievijas komandu lielākajos komandu šaha turnīros:
 Pasaules šaha olimpiādē piedalījies  2010. gadā;OlimpBase :: Men's Chess Olympiads :: Alexander Motylev
 Eiropas komandu šaha čempionātā piedalījies 2005. gadā;OlimpBase :: European Men's Team Chess Championship :: Alexander Motylev
 Pasaules komandu šaha čempionātā piedalījies 2001. gadā un komandu vērtējumā izcīnījis sudraba medaļu.OlimpBase :: World Men's Team Chess Championship :: Alexander Motylev

Par panākumiem turnīros FIDE 1997. gadā Motiļevam piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu. Pazīstams arī kā šaha treneris, kurš ir strādājis ar Sergeju Karjakinu un Krievijas šaha izlasi. Kopš 2023. gada 14. jūnija šaha turnīros pārstāv Rumāniju.

 Atsauces 

 Ārējās saites 

Kategorija:1979. gadā dzimušie
Kategorija:Sverdlovskas apgabalā dzimušie
Kategorija:Krievijas šahisti
Kategorija:Rumānijas šahisti
Kategorija:Šaha treneri